**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

за

„Абонаментно сервизно обслужване на газови съоръжения към компресори за сгъстен природен газ, производство на "Idromeccanica" s.r.l. Италия“ и „SAFE S.p.A“ Италия“

1. **Предмет.**

1. Абонаментно сервизно обслужване на газови съоръжения към компресори за сгъстен природен газ, производство на "Idromeccanica" s.r.l. Италия“ и „SAFE S.p.A“ Италия, включващо:

- за газопровода, газовите съоръжения и инсталации – външен оглед на съоръженията, проверка за пропуски по съединенията, проверка за плътност на спирателните арматури и издаване на протоколи за всички проверки;

- периодичен оглед и проверка на състоянието на технологичното оборудване;

- аварийни и планови ремонти на технологичното оборудване и газовите инсталации;

- за експлоатационния персонал – ежегодна проверка на знанията и издаване на документ в съответствие с чл. 247 от Наредбата за устройството и безопасната експлоатация на преносните и разпределителните газопроводи, на съоръженията, инсталациите и уредите за природен газ, ДВ бр.67/2004г. (Наредбата).

- метрологична проверка за манометрите веднъж годишно.

- метрологична проверка на разходомера за газ веднъж на две години.

- заплащане стойността на държавните такси при извършване на проверки от страна на Регионален отдел „Инспекция за държавен технически надзор“ (РО ИДТН), когато е необходимо да се плащат такива.

2. Поддръжката ще се осъществява в съответствие с изискванията на Наредба за устройството и безопасната експлоатация на преносните и разпределителните газопроводи, на съоръженията, инсталациите и уредите за природен газ. За всички извършени проверки изпълнителя ще издаде протоколи, които ще се оформят в Дневник за профилактики и периодични проверки в съответствие с изискванията на чл. 302, ал. 2 от Наредбата.

3. Предмета на поръчката не включва:

- уреди и материали, които се нуждаят от подмяна или ремонт;

- материали и СМР при промяна или реконструкция на инсталациите;

1. **Обем на сервизна дейност .**

**1. Гараж Дружба –** Всички необходими работи за осъществяване на периодични проверки и профилактики и сервизно обслужване в съответствие с изискванията на наредбата за безопасна експлоатация на газови съоръжения на :

- разпределителен газопровод 0,6МРа;

- газопроводи високо налягане 20МРа;

- замерен възел 0,6МРа;

- два броя компресорни модула IDRO MECCANICA;

- два броя охладители за високо налягане;

- седем броя точки за зареждане на автобуси с компресиран природен газ.

- станции за довзривна концентрация.

**2. Гараж Малашевци –** Всички необходими работи за осъществяване на периодични проверки и профилактики и сервизно обслужване в съответствие с изискванията на наредбата за безопасна експлоатация на газови съоръжения на :

- разпределителен газопровод 0,6МРа;

- газопроводи високо налягане 20МРа;

- замерен възел 0,6МРа;

- един брой компресорен модул SAFE;

- един брой охладител;

- кондензоотделител с буфер;

- станция за довзривна концентрация.

- 2 бр. газозарядни колонки

**3. Гараж Земляне –** Всички необходими работи за осъществяване на периодични проверки и профилактики и сервизно обслужване в съответствие с изискванията на наредбата за безопасна експлоатация на газови съоръжения на :

- разпределителен газопровод 0,6МРа;

- газопроводи високо налягане 20МРа;

- замерен възел 0,6МРа;

- два броя компресорни модула SAFE;

- два броя охладители;

- кондензоотделител с буфер;

- станция за довзривна концентрация.

- 2 бр. газозарядни колонки.

1. **Технически изисквания.**
2. Участникът и/или негов подизпълнител да е оторизиран представител на производителя на компресорите за сгъстен природен газ с права за представителство на територията на Република България.

Удостоверява се с подписано и подпечатано оторизационно писмо (оригинал или нотариално заверено копие) от фирмата производител на компресорите издадено на името на участника и/или неговия подизпълнител, удостоверяващо права за представителство на територията на Република България. Когато е на чужд език, да бъде представено и в превод на български език. Срокът на валидност на оторизационното писмо следва да бъде не по-кратък от 18 месеца от датата на подаване на офертата или не по-кратък от срока на действие на договора, за чието сключване се кандидатства.

1. Изпълнителят се задължава да осигури навременна компетентна помощ на Възложителя при възникване на извънредни аварийни ситуации. Сроковете за реакция при възникване на такава ситуация в часовия интервал от 07:00 до 19:00 часа за дните от понеделник до неделя са следните:

• пристигане на специалисти на мястото на аварията и започване на работа по нейното отстраняване – до 4 часа след уведомяване от страна на Възложителя;

• отстраняване на леки и средни аварии – до 24 часа след започване на работата;

• отстраняване на тежки аварии – до 5 денонощия след започване на работата;

*Сроковете за отстраняване на аварията не включват времето за доставка на резервни части и материали, когато се налага подмяна на такива.*

1. Технологичното оборудване, предмет на настоящата поръчка се намира на територията на поделение „Дружба” – гр. София, ул. „Кап. Любен Кондаков” № 7; поделение „Земляне” – гр. София, ул. „Житница” № 21; поделение „Малашевци” – гр. София, ул. „Резбарска” № 11.